Den Vest-Sjællandske Avis, 1833-03-23
Den 7de Marts forefaldt atter en meget uroe og larmende Forhandling, nemlig om det militaire Budget. Kammeret er at rose for, at det virkelig synes med Alvor at tage sig af Finance Anliggenderne og tilveiebringe Oeconomie i Statsbestyrelsen Conseils Præsidenten Marskal Soult kan ikke komme ud med den anviiste Pengesum til Krigsministeriet og forlangte nu bevilgelsen, af en Supplementscredit; han søgte ved en lang Tale at erholde Kammerets Samtykke dertil og gik næsten bønlig tilværks derved, talte og sine mangeaarige Fortienester af Landet; bad Kammeret ikke at ville taale, at en nederdrægtig Bagtalelse angreb Resten af hans Liv, som han vilde hellige sit Fædreneland og sagde: at han som en gammel Soldat blev angrebet i sit kostbareste Gode, paa sin Ære. - Anledningen til at han forsvarede sig paa denne Maade var, at den Committee som var nedsat til at undersøge Fordringen, havde gjort betydelige Jndvendinger mod den. Committeens Referent svarede: at ingen havde tænkt paa at nedværdige Marskallens Fortienester; den havde kun bekymret sig om Tal, og i disse havde den formeent at have opdaget nogle Uregelmæssigheder. Hr. Salverte giorde opmærksom paa hvor farligt det var, naar Ministerne tillode sig at forbruge mere end de ere berettigede til efter de anviiste Crediter, især dadlede han, at Ministerne havde forlangt 1,700,000 Fr. til hemmelige Udgifter (Over disse klages desuden meget i Frankerige; man beskylder Ministerne for, at de under Navn af hemmelige Udgifter finde Leilighed til anvende de Pengesummer til een eller anden Gienstand, til hvilken Kammeret ikke vil tilstaae dem Penge). - Conseilspræsidenten tog sig disse Jndvendinger meget nær, forsikkrede at alle Udgifterne var samvittighedsfuld anvendte, bad at man vilde undersøge alt nøie og erkiende Udgifterne eller sætte ham under Anklage. Heftige Debatter opstode i Kammeret, Medlemmerne bleve heftigt passionerede imod hinanden og alt kom i saa stærk Bevægelse at man syntes at glemme Tingen selv over Bieomstændighederne; i det mindste siges der at det 1ste Capitel af Supplimentar-Crediten for Marineministeriet til Beløb 24,897, 161 Franker blev næsten antaget uden nogen Discussion. En anden Affaire, som indtraf i dette Møde, røbede ogsaa den svage Side ved denne Statsbestyrelses Maade. En Udgifts post af 127000 Franker blev forhandlet, Oppositionen talte imod den; det kom til Votering, Det ministrielle Partie var distrait og forsømte at tage Deel i Voteringen og nu faldt Sagen igiennem. Men Oppositionspartiet erklærede nu selv, at det vilde ikke benytte sig af en saadan Forsømmelse, der blev voteret om igien, og nu erholdt Udgiften Kammerets Approbation. - Ved disse Forhandlinger og det militaire Budget kom ogsaa Colonien Algier paa Bane (Staden har nu noget over 5000 Europæiske Jndvaanere). Con seils-Præsidenten udlod sig saaledes om denne Gienstand: at der var al muelig Sandsynlighed for, at Regieringen vilde soutinere Besiddelsen af den; men at den dog altid vilde handle derved i Overeensstemmelse med den Europæiske Politik, vigtige kostbare Arbeider blive imidlertid foretagne for at sikkre denne Erobring; under de nærværende Omstændigheder tænker man ingenlunde paa at rømme den; men tvertimod at forsvare Colonien mod Arabernes daglige Angreb, Marskal Clauzel sagde, at det var en let Sag, at giøre Occupationen af Algier meget fordeelagtig; der udkræves blot et godt System, megen Udholdenhed og en Slump Penge. – Af Menneskelivet og Menneskenaturen lade Passionerne sig ikke udtage; men det synes at der burde udtænkes Midler til at tage dem ud af alle offentlige Forhandlinger og Skrifter. Hvad der passerede i de Deputeredes Kammer den 7de Marts paaminder derom; under Debatterne havde en Hr. Renouard raabt en Hr. v. Ludre til Orden; denne forlod sin Plads, styrtede løs paa Hr. Renouard, truede ham med Fingerne; holdt ham den flade Haand for Ansigtet og raabte bleeg af Forbittrelse: jeg forbyder Dem at raabe mig til Orden. De skal ikke raabe mig til Orden! Kammerets Præsident satte ham imidlertid alvorligt tilrette, da hans Aands Brusen havde lagt sig; det var over dette Spectakel, at Kammeret gleed saa af over de 24 Millioner Franker (Personer som mangle den behørige Sindsroe og Herredømme over deres Gemyt og som ikke kunne lagttage den palamentariske Anstændighed og Værdighed, burde aldrig modtage en Plads i en saadan delibererende Forsamling). - Jfølge Efterretninger fra Paris af 12te Marts, bleve Debatterne om Supplementarcrediten for Krigsministeriet for Aaret 1832 fortsatte, paa en Summa af 1,7000,000 Fr., afkortede Kammeret 380,941 Fr., uagtet alle Ministernes Jndvendinger.